ན་དུ་བླ་མ་ལ་སྐྱབས་སུ་འགྲོ། གཞན་དོན་དུ་ཐེག་ཆེན་དུ་སེམས་
བསྐྱེད། གཉིས་མེད་གནས་ལུགས་སྙིང་པོ་རྟོགས་པའི་ཕྱིར། བླ་མ་ལ་གསོལ་བ་བཏབ་
བོ། །གཉིས་པ་དངོས་གཞི་ལ་གསུམ། ཚེ་འདི་ཡི་འཁྲི་བ་རྩད་གཅོད། གཉིས་པ་རྩད་
གཅོད་པ་ལ་གསུམ་མོ། །དང་པོ་ཚེ་འདི་ཡི་འཁྲི་བ་བཙན་ཐབས་སུ་གཅོད། ཆགས་
ཞེན་གྱིས་རྒྱུ་ལུས་ཟས་ནོར་ལ་སོགས་པ་ཀུན། ཚེ་འདི་ཡི་སྣང་བ་འདུས་བྱས་ཀུན་
རྫོབ་ཡིན་པས། རྟག་མི་ཐུབ་སྟེ། སྐྱེས་མཐའ་འཆི། འདུས་མཐའ་བྲལ། བསགས་
མཐའ་འཛད། བརྩིགས་མཐའ་འཇིག་པར་འདུག་པས། ཐམས་ཅད་ཀྱི་འཁྲི་བ་
བཅད། ད་ལྟ་མ་བཅད་ན། ཉམས་ལེན་ག་ལ་འོང་། ཉམས་ལེན་མེད་ན་འཁོར་
172

ཚེ་དབང་བོད་ཡུལ་མའི་སྒྲུབ་གཞུང་དང་ཆ་ལག་བཅས་པ།
བ་ནས་འཁོར་བ་ལུ་གུ་རྒྱུད་དུ་འཁྱམས་དགོས་ཏེ། དེར་འཁྱམས་ན། ལྷར་སྐྱེས་
ཀྱང་ཕམ་ལྟུང་གི་སྡུག་བསྔལ། ལྷ་མ་ཡིན་ལ་འཐབ་རྩོད་ཀྱི་སྡུག་བསྔལ། མི་ལ་
སྐྱེ་འཆི་དང་བྲེལ་ཕོངས། བྱོལ་སོང་ལ་བཀོལ་སྤྱོད་གླེན་ལྐུགས། ཡི་དྭགས་ལ་
བཀྲེས་སྐོམ། དམྱལ་བ་ལ་ཚ་གྲང་བཙོ་བསྲེགས་ལ་སོགས་པ་ཟད་པ་མི་འདུག་
པས། དེ་རྣམས་དྲན་པས་སྐྱོ་ཤས་དྲག་པོ་སྐྱེད་ལ། ཞེན་པ་བཙན་ཐབས་སུ་གཅད་
དགོས། གཏན་གྱི་འདུན་མ་ཉམས་ལེན་གྲིལ་དགོས་བསམ་པར་བྱའོ། །དེ་བཞིན་དུ
དགྲ་གཉེན་ལ་ཆགས་ཀྱང་། འཆི་དུས་ཟླ་མེད་གཅིག་པོར་འགྲོ་དགོས། ཟས་ནོར་
ལ་ཆགས་ཀྱང་འཆི་དུས་ཁབ་སྐུད་ཙམ་ཡང་འཁྱེར་དུ་མེད། གྲོས་འདུན་ལ་མཁན་
གྱིས་ཁ་ཟས་ལ་ཞེན་ཡང་འཆི་དུས་སུས་ཀྱང་ཕན་པ་མེད། བར་དོར་འཁྱམས་དགོས་
ཏེ། ལུས་ངན་འདི་ལ་ཆགས་ཤིང་ཞེན་ཀྱང་། ཤི་དུས་ས་ལ་སྦས་ནས་བུ་སྦྲང་། མེ་ལ་
སོང་ན་ཐལ་བ། ཆུ་ལ་སོང་ན་ཉ་སྲམ་གྱི་ཟས། རི་ལ་བསྐྱས་ན་སྐྲ་སྤར་གང་འདུག་
པ། འཁོར་བར་འཁྱམས་པའི་གཞི་མ། ལུས་ངན་ཁྱོད་དུ་འདུག གཅེས་སྤྲས་ཀྱི་
བདག་འཛིན་འདིས་ལན་པ་ཡིན་པར་འདུག་པས། ག་ལ་ཡང་ཆགས་པ་དང་ཞེན་
པ་མེད་པ་བློས་བཏང་ལ་ཉམས་ལེན་བརྩོན་འགྲུས་སྐྱེད་དགོས། འཆི་བ་འདི་ནམ་
ཡང་ཆ་མི་འདུག་པས། འཁོར་བའི་ཉེས་དམིགས་དང་། སྐྱེ་འཆི་འདི་སྡུག་བསྔལ་
དང་། འཆི་བ་མི་རྟག་པ་ཡང་དུ་བསམ་ཞིང་། ཚེ་འདིའི་རེ་སྙགས་ཀྱིས་འཁྲི་བ་
བཙན་ཐབས་སུ་གཅད་དགོས་བསམ་པ་བྱ་ལ། འཁྲི་བ་རྦད་ཀྱིས་བཅད་དོ། །དེ་ནས་
ཐོག་མར་གཉེན་པོ་རྩད་གཅོད་ཀྱིས། སྡུག་བསྔལ་བདེ་བར་རྩད་གཅོད་པ་ནི་གསུམ་
སྟེ། རྣམ་རྟོག་ཐམས་ཅད་མི་རྟོགས་པར་ཚད་གཅོད་པ་དང་། མི་རྟོགས་པ་རྟོག་པར་
རྩད་གཅོད་པ་དང་། རྟོག་མི་རྟོག་གཉིས་བོན་སྐུར་རྩད་གཅོད་པ་གསུམ་ལ། དང་པོ་
རྣམ་རྟོག་ཐམས་ཅད་མི་རྟོག་པར་རྩད་གཅོད་བྱེད་པ་ནི། བདེ་བའི་གདན་ལ་ལུས་
173

བོན་དང་ཞང་ཞུང་ཤེས་རིག་དཔེ་ཚོགས།
ཕྱག་རྒྱ་ལྔ་ལྡན་དུ་བྱས་ལ། རིགས་ཀྱི་བུ་སྣང་སྲིད་འཁོར་འདས་སུ་སེམས་པ་ཐམས་
ཅད། རང་གི་སེམས་ཡིན་པར་བློ་ཐག་ཆོད། སེམས་ཀྱི་ངོ་བོ་རྟོག་པ་ཡིན་པས། རྟོག་
པ་དེ་ཉིད་གློད་བཀྲོལ་ཞིང་། སེམས་རྟོག་གི་ངོ་བོ་རྟོག་པ་ཡིན་ཞིང་། དེ་ཀ་བོན་སྐུ་
ཡིན་པས། ཕྱོགས་རིས་འཛིན་རྟོག་མ་བྱེད། ཕྱོགས་རིས་མེད་པར་བཞག་གོ །ཕྱི་ནང་
མེད་པར་བཞག་གོ །འགྱུར་ལྡོག་མེད་པར་བཞག་གོ །ཝ་ལེ་བཞག་གོ །གསལ་སྒྲིབ་
མེད་པར་སང་ངེ་། འབོལ་ལེ། བརྩོན་ནེ། རང་བབས་སུ་བཞག་གོ །ཞེས་ཡང་ཡང་
དུ་བསླབ་ཅིང་བཞག རྟོག་པ་ཐམས་ཅད་མི་རྟོག་པར་རྩད་ཆོད་འགྲོ་བ་ཡིན། ད་རུང་
རྟོག་པ་འཆར་བ་ན། རྟོག་པ་དེ་ངོས་བཟུང་ལ་གང་ནས་བྱུང། གང་དུ་སོང་། གང་
ན་གནས། ཁ་དོག་དང་ངོས་བཟུང་རྩད་ནས་བཅད་པས། དེ་ཀ་རང་བརླག་རང་གྲོལ་
དུ་ཞིག་སོང་ནས། ཅིར་ཡང་མི་རྟོག་པར་སྨྲས་མེད་གཅེར་མཐོང་ངོ་བོ་རྗེན་ལྷང་
གྱུར་པ་སྟེ། ངོ་ཤེས་ཐེ་ཚོམ་ཆོད་པར་འགྱུར་རོ། །དེ་ནས་མིག་གི་གཟུགས། རྣ་བའི་
སྒྲ། སྣའི་དྲི། ལྕེའི་རོ། ལུས་རེག་བྱ། སེམས་ཀྱི་རྟོག་པ། ལྷ་འདྲེ་དགྲ་གཉེན། ནད་མི་
གཙང་། ཚ་བ། གྲང་བ། ལྟོགས་པ། འཁྱགས་པ། དར་བ། རྒུད་པ། སྐྱིད་པ། སྡུག་
ཡོད་པ། མེད་པ། ཡེ་ཤེས། སྣང་བ། སྟོང་པ། ཡིན་པ་མིན་པ། སངས་རྒྱས་སེམས་
ཅན། མངོན་སུམ་རྨི་ལམ། འཁོར་བ་མྱང་འདས། མཐོ་རིས། ངན་སོང་། ལུས་
སེམས། བདག་གཞན། ཕྱི་ནང་། ཕྱོགས་རིས། དབུས་མཐའ། དབྱིབས་ཁ་དོག འགྲོ་
འོང་། བཟང་ངན། ལེགས་པ། ཉེས་པ། སྙན་པ་མི་སྙན་པ། བོན་ཅན་བོན་
ཉིད། དགེ་སྡིག རྒྱུ་འབྲས་ཐམས་ཅད་རྟོག་འཛིན་སྲིང་ངེ་བ་འདི་རང་ཡིན་ཏེ། དེའི་
ངོ་བོ་རང་རིག་ཅིང་ངོ་ཤེས་པ་ཙམ་སླ། རང་གྲོལ་སྦྲུལ་མདུད་ལྟ་བུ་གསལ་སྟོང་འཛིན་
མེད། དང་པོས་སངས་རྒྱས་བཅོས་རྒྱུ་བྲལ་བ། མཁའ་ལྡང་གིས་སྤྲིན་མེད་ཀྱི་ནམ་
མཁའ་བཞིན་འགྲོ་བ་ཡིན། དེ་ལ་ཉམས་སུ་བླངས་པས་ངེས་ཤེས་སྐྱེས། ཡིད་ཆེས་
174

ཚེ་དབང་བོད་ཡུལ་མའི་སྒྲུབ་གཞུང་དང་ཆ་ལག་བཅས་པ།
སེམས་གདེང་དང་ལྡན་པར་བསམ་སྟེ། དེ་ནི་ཐབ་ཀྱི་མེ་བསད་པས་སྐར་ཁུང་གི་དུ་
བ་ཆད་པ་ལྟ་བུ་གདམས་པ་ཡིན། གཞིའི་ཁྲིད་འདི་གལ་ཆེའོ། །དེའི་ངང་ལས་གཉིས་
པ་སྡུག་བསྔལ་རྩད་གཅོད་བྱ་བ་ནི། མདོར་བསྡུས་ན། ཕྱིའི་དངོས་པོ་སྣང་བ། སྡང་བ་
དགྲའི་སྣང་བ་གནོད་པ་འདྲེའི་སྣང་བ། ཉོན་མོངས་ནད་ཀྱི་སྣང་བ་གསུམ་དུ་འདུས་
པའི་སེམས་མི་རྟོག་པའི་ངང་དུ་བཞག་ཀྱང་། དགྲའི་ཞེ་སྡང་ལམ་གྱི་སྐྱེ་ཡི་འདུག་
ན། རང་སེམས་མ་རིག་འཁྲུལ་པའི་དབང་གིས། སྔར་ཡང་ཁམས་གསུམ་རིགས་
དྲུག་ཏུ་འཁོར་བ་ཡིན། དེའི་སྟོབས་ཀྱིས་ད་ལྟའི་དགྲ་འདིས་ཀྱང་། ཕ་དང་མ་བྱས་
པ་ཡིན། འདི་ལ་བྱམས་པ་སྒོམ་པ་ལས། གནོད་པ་བྱེད་མི་རུང་། དགྲར་བཟུང་བས་
རང་འཁྲུལ་པ་ཡིན། རང་མ་དག་ན་གཉེན་ཀྱང་དགྲར་འགྱུར་ན། སེམས་ཅན་ཐམས་
ཅད་བདེར་གཤེགས་སྙིང་པོས་ཁྱབ་ཅིང་། ལྷ་དང་ལྷ་མོའི་རང་བཞིན་ཡིན། དེ་ལ་ལྟ་
བ་ལོག་ན་དམྱལ་བར་འགྲོ་ཞིང་། འཁྲུལ་ཁམས་ཤིན་ཏུ་ཆེ་བར་འདུག ཁྱོད་ཁོ་ན་
ངས་ཉམས་ལེན་བྱེད་པའི་བླ་མར་འདུག་སྙམ་ནས་དེ་ལ་དགའ་བ་སྒོམ། ཟས་འབྲེལ་
གདགས། དགྲ་དེ་རང་གི་སེམས་ཀྱི་དཀྱིལ་དུ་བཞག རྗེས་ལ་མ་བཅོས་པར་གློད་དེ་
བཞག དེའི་ནང་དུ་རྣམ་རྟོག་རྣམས་ཆོད་པ་དང་། ཕྱི་རུ་དགྲ་ཐུལ་བ་ཆོད་པས་རྟོགས་
སོ། །ཉམས་རྟོགས་བཟང་པོ་ལྷག་སྟེ་སྐྱེ་བ་ཡིན་ནོ། །
ཡང་ལྷ་འདྲེའི་རྟོག་པས་འཇིགས་སྣང་ལངས་ན། གང་ལྷ་འདྲེ་ཆེ་བའི་ས་
དེར་སོང་ལ། མལ་བཅས་འཁྲུལ་པ་གཅོད། འོ་ཁྱོད་བདག་ལ་སྔོན་གྱི་ལན་ཆགས་
འདེད་ཅིང་། དགེ་སྦྱོར་བསྐུལ་བ་འམ། ལྟ་བས་གདེང་ལྟ་བ་ཡིན་འདུག ད་ཁྱོད་
ལ་བདག་གི་ལུས་འདི་ལས་གཅེས་པ་མེད་པ་སྦྱིན་པར་བཏང་ངོ༌། །མགོ་དང་རྐང་
ལག་ནང་ཁྲོལ། · ཀླད་པ་དོན་སྙིང་ཤ་ཁྲག་རུས་པ། ལྤགས་པ་གང་འདོད་ཁྱོད་ཁྱེར་
ཞིག ཆགས་པ་མེད་དོ། །ཞེན་པ་མེད་དོ། །ཁ་ཙམ་མིན་སྙམ་པས་བསམ་པ་ཞེ་ཐག་
175

བོན་དང་ཞང་ཞུང་ཤེས་རིག་དཔེ་ཚོགས།
པར་བྱ་ཞིང་། ཁ་རུ་ཡང་བཏོན་ལ། ལུས་འདི་ལ་ཆེ་བ། དཀར་བ། ཚོ་ཆེ་ལྡན་པར་
དམིགས་ལ། བློས་ལིངས་ཀྱིས་བཏང་ནས་ལྷ་འདྲེ་རྣམས་བསགས་ལ་སྦྱིན་ནོ། །རྗེས་
ལ་སེམས་མ་བཅོས་གནས་ལུགས་ལ་བཞག་གོ །དེ་ལྟར་ལན་བརྒྱ་རྩ་བརྒྱད་ཙམ་དུ་
བྱ་ཞིང་། རྗེས་བསྔོ་བ་སྨོན་ལམ་གྱི་རྒྱས་གདབ་བོ། །དེས་ཆོད་པས་རྟགས་སུ་ཀུན་རྫོབ་
ཀྱི་རྟག་པ་ཐམས་ཅད་ཆོད་ནས་བར་ཆོད་ཐམས་ཅད་ཞི། དོན་དམ་དུ་སྟོང་ཉིད་ཀྱི་
བདེན་པ་རྟོགས། ལྷ་འདྲེ་འདོད་པ་འགྲུབ། མཐར་ཐུག་སྐུ་གསུམ་ལྷུན་གྲུབ་ཏུ་གྲོལ་
བའོ། །དེ་ལྟར་ལྟ་བས་རྦད་ཁམས་ཆེ་བས། ཕ་འོང་ངམ། རྒྱལ་ཁང་ངམ། ཤིང་སྡོང་
ངམ། མཚོ་འམ། ཆུ་མིག་གམ། རྒྱ་མཚོ་འམ། གྲོག་སྟོང་ངམ། ཕུག་པ་འམ། ཁང་
སྟོང་ངམ། གང་འཇིགས་པར་ཕྱིན་ལ། ཞག་བདུན་ནམ། བཅུ་བཞི་འམ། ཉི་ཤུ་རྩ་
གཅིག་གམ། ནད་གདོན་གྲོལ་ཞིང་ལྷ་འདྲེ་དབང་དུ་འདུས། ཉམས་རྟོགས་མ་ཤར་
གྱི་བར་དུ་སྒོམ་སྟེ། དབང་པོ་རབ་ཡིན་ནོ། །འབྲིང་ལ་རྟོག་པས་རང་གཟུགས་ལྷ་འདྲེ་
ལངས་ནས། ཉམས་དང་། དངོས་སམ། རྨི་ལམ་དུ་གཟུགས་མི་གདུག་པ། མི་སྲིད་པ་
དེས་མེད་པར་སྟོན་པ་དང་། སྒྲ་མི་སྙན་པ་དུ་མ་སྒྲོགས་པ་དང་། འཇིགས་ཤིང་གཡའ་
བ་དང་། འདར་བ་དང་། སྔངས་པ་དང་། སྐྲག་པ་དང༌། ཕྱི་ནས་མི་ཁ་གཏམ་ངན་
སྒྲོགས་པ་དང་། ནང་ནས་ན་ཚ་སྡུག་བསྔལ་ལངས་པ་དང་། བར་དུ་རྣམ་རྟོག་ལྷ་འདྲེ་
ལ་སོགས་པ་བྱུང་། དེ་ཀའི་དུས་སུ། གང་བྱུང་ཐོག་ཏུ་ཨ་རེ་ལེགས་སུ་བཞག གློད་
ལ་བཞག རང་རིག་ཏུ་བཞག རང་མདངས་སུ་བཞག རང་རྩལ་དུ་བཞག དེས་
སླང་ལ་རང་གྲོལ་དུ་སོང་སྟེ། མཁའ་ལ་སྤྲིན་དང་ཁུ་རླངས་བྱུང་བ། རང་སར་དེངས་
དུས་སྤྲིན་དག་པས་མཁའ་གསལ་བ་ལྟར། གསལ་སྟོང་ཞི་ལྷག་ཟུང་འབྲེལ་དབྱེར་
མེད་དུ། ཆོ་འཕྲུལ་ཞི་བ་དང་། རྟོགས་ལྡན་དུ་གྱུར་པ་དུས་མཉམ་དུ་འཁྲོལ་གྱིས་
འགྱུར་རོ། །ཡང་གང་ཟག་ཐ་མའི་རིགས་རྣམས་ལྷ་འདྲེ་ལ་སོགས་ཆོ་འཕྲུལ་བྱུང་བའི་
176

ཚེ་དབང་བོད་ཡུལ་མའི་སྒྲུབ་གཞུང་དང་ཆ་ལག་བཅས་པ།
ཚེ། རང་སེམསས་དེ་མ་གཅིག་སྐལ་པ་བཟང་མོ། སྐུ་མདོག་དཀར་མོ་ཞལ་གཅིག་
ཕྱག་གཉིས་རུས་རྒྱན་ཅན། ཕྱག་གཉིས་གྲི་ཁུག་ཐོད་ཁྲག་ཅན་གཅིག་ཏུ་ལམ་གྱིས་
གྱུར། སྤྱི་བོ་ནས་ཅུར་གྱིས་ཐོན། གཡས་ཀྱི་གྲི་ཁུག་གིས་བདག་རང་གི་ཐོད་པ་རྦད་
ཀྱིས་བཅད། དེའི་ནང་དུ་རང་གིས་རོ་དུམ་བུར་གཏུབ་ནས་བཅུག ཨ་ཨཱོྃ་ཧཱུྃ་གསུམ་
གྱིས་བྱིན་གྱིས་རླབས་ལ། འདོད་ཡོན་ཕུན་སུམ་ཚོགས་པར་གྱུར་པར་བསམ་ལ། ལྷ་
འདྲེ་ཐམས་ཅད་འདིར་ཤོག་བྱས་ལ། ཐམས་ཅད་ཡི་དམ་གྱི་ལྷར་བསམ་ལ། འདོད་
ཡོན་ཕུན་སུམ་ཚོགས་པར་ཕུལ། ཐམས་ཅད་མཉེས་པར་བསམ་ལ། རྗེས་བསྔོ་བ་
དང་སྨོན་ལམ་བཏབ། རིག་པ་ཁྱབ་གདལ་དུ་བཞག དེ་ལྟར་ལན་བརྒྱ་རྩ་བརྒྱད་དུ་
བྱས་པས། རབ་ལ་འདྲེ་རྟོགས་བོན་ཉིད་དུ་གྲོལ་ལོ། །འབྲིང་ལ་ལྷ་འདྲེའི་བར་ཆོད་ཞི་
ནས་དངོས་གྲུབ་སྟེར་རོ། །ཐ་མ་ལ་གནོད་སེམས་ངན་རྟོག་ཐམས་ཅད་ཞི་ནས། བཟང་
རྟོགས་སུ་གྱུར་ནས་བཙན་ཐབས་སུ་ཆོད་པ་ཡིན་ནོ། །མ་ཆོད་ཀྱི་བར་དུ་ནན་ཏན་བྱ་
ཞིང་གོང་ལྟར་སྐྱོང་ངོ་། །
ནད་རྩད་ནས་བཅད་པ་ནི། ན་ཚ་བྱུང་ན། རང་སེམས་ངོ་མ་ཤེས་པའི་དབང་
གིས། རྒྱུ་དེའི་འབྲས་བུས་ན་ཚ་བྱུང་བ་ཡིན་ཏེ། ལས་ངན་དག་པའི་རྟགས་ཡིན་
པས། ཤིན་ཏུ་ལེགས་སོ་སེམས་ཅན་ཐམས་ཅད་ཀྱི་ནད། ང་ཡི་ནད་འདིའི་སྟེང་དུ་
ཤོག་ཅིག འདུས་གཅིག་བྱས་ལ་གང་ན་བའི་ས་དེར་རང་གི་བླ་མ་སྒོམ། བླ་མས་
ཕུ་བཏབ་པས་ནད་ཐམས་ཅད་སངས་སོང་པར་བསམ་ལ། གང་ན་བའི་ནད་དེ་
འཇའ་དང་རླངས་པ་ལྟ་བུ། ལུས་བུག་པ་སིབ་བེ་བ་ནས། ཕར་ཐོན་པར་བསམ། དེ་
ནས་རླུང་རོ་བུས་རླུང་བཟུང་། སྟོད་སྨད་གང་ན་བའི་འཁྲུལ་འཁོར་བྱ། ཡན་ལག་
ལ་སྤྲུག རྐྱོང་སྐུམ་བྱ། རྗེས་ལ་ཧ་དྲག་པོ་གསུམ་བཏུད་འབུད། དེས་ནད་གྲོལ་དུ་
འགྲོ། མི་གཙང་པ་དང་འགོ་བའི་ནད་རིགས་ལ། བླ་མ་ལས་མེ་འབར་ནས་རང་
177

བོན་དང་ཞང་ཞུང་ཤེས་རིག་དཔེ་ཚོགས།
ལུས་ཚིག་པར་བསམ་ཞིང་གོང་ལྟར་བྱའོ། །རླུང་ནད་ལ། བླ་མ་གོང་ལྟར་སྒོམ་པས་
ཐུགས་ཁའི་ཧཱུཾ་སྨུག་ནག་ལས། ཧཱུཾ་ཕྲ་མོ་བསམ་གྱིས་མི་ཁྱབ་པ་འཕྲོས་པས། ཧཱུཾ་རྣམས་
ཤུགས་དང་བཅས་ནས་མེ་འབར་ཞིང་འཕྲབ། ངག་ཏུ་ཡིད་ཀྱིས་ཧཱུཾ་དྲངས། རྗེས་རླུང་
དམིགས་པ་གོང་ལྟར་རོ། །འདི་ནི་ནད་གདོན་རྣམ་རྟོག་ཀུན་ལ་སྔགས་སོ། །ཚ་བ་བླ་
མས་སྦྱང་། ཟླ་བའི་སྟེང་དུ་ཨ་དཀར་པོ་ལས་ཆུ་རྒྱུན་བབས་པས། བདུད་རྩིས་གང་
སར་བསམ་ཞིང་གོང་ལྟར་རོ། །སྨད་གྲང་པ་ན་ས་ཁ་རྡབ། ལུས་ཅི་དྲང་ན་ཚིག་པ་
བདུན་པ་བརྡུངས་ཡན་ལག་སྤྲུགས། སྟོད་འཚང་ལ་སྙིང་གི་རྩེ་མོ་ཐུར་དུ་བསྟན་པའི་
རྩེ་མོ་ལ། ལྕགས་ཐག་གིས་བཏགས་པ་འབྱུང་བ་ལྔ་ཕུག་རླུང་རྡོ་རྗེ་རྒྱ་གྲམ་གྱི་ལྟེ་བ་
ལ་གཏད་པ་སྒོམ། མིག་འཕང་སྨོད། ཡང་ས་ལ་ཐིམ། ཆུ་ཁྲག་ལ་ཐིམ། མེ་དྲོད་ལ་
ཐིམ། རླུང་དབུགས་ལ་ཐིམ། ལུས་སེམས་ལ་ཐིམ། སེམས་ནམ་མཁའ་ལ་ཐིམ། རིག་
པ་ཁྱབ་བདལ་ངང་ལ་ཅམ་གྱིས་ཞོག དེ་ལྟར་ལན་དུ་མ་བྱ་ཞིང་འཁོར་ཡུག་ཏུ་སྒོམ་
པས། ནད་གྲོལ་འགྲོའོ། །ནད་གྲོལ་བ་དང་རྟོགས་པ་ཤར་བ་དུས་མཉམ། སྡུག་བསྔལ་
བདེ་ཆེན་དུ་འགྱུར་རོ། །ནད་སྒྲིབ་པས་ཆགས་ཤིང་། སྡུག་བསྔལ་བོན་ཉིད་ཀྱི་རོལ་
པ། རྐྱེན་ངན་པ་དག་པའི་ཤེས་སྙོན། ཉོན་མོངས་པ་ཡེ་ཤེས་ཀྱི་གསལ་འདེབས་སུ་
རྩད་ཆོད་པའོ། །དེ་ལྟར་མ་ཆོད་བར་དུ་བཅད་པར་བྱའོ། །ད་རྟོག་པ་དང་མི་རྟོག་པ་
གཉིས། གཉིས་མེད་བོན་སྐུ་རུ་ཐག་ཆོད་པ་རྩད་གཅོད་པ་ནི། ཅིར་ཡང་མི་རྟོག་པའི་
སྟོང་ཉིད་བོན་ཉིད་བདེ་ཆེན་སྐུ་གསུམ་གྱི་ངོ་བོ་དེས། རྟོག་པ་སྣ་ཚོགས་ཅི་ཡང་འཕྲོ་
བ་གཉིས་སུ་འདུག་གམ་མི་འདུག་ལྟོས་དང་། བལྟས་པ་གཉིས་སུ་མི་འདུག་སྟེ། ངོ་བོ་
སྟོང་པ་ཉིད་སྤྲོས་བྲལ་དུ་གཅིག་པར་ཐག་ཆོད། རིག་སྟོང་སྤྲོས་བྲལ་རྗེན་པ་དེ་ལས་
གང་དུ་ཡང་མ་གྲུབ་བོན་སྐུ་བློ་འདས་སུ་འདུག་པ། དེ་ཙམ་ན་རྟོག་མི་རྟོག་དབྱེར་
མེད་དུ་འདུག་པ། བྱར་མེད་བློ་འདས་སུ་ཆོམ་པ་འདི་ལ། ཅི་ལྟ་བའི་ཡེ་ཤེས་གསལ་
178

ཚེ་དབང་བོད་ཡུལ་མའི་སྒྲུབ་གཞུང་དང་ཆ་ལག་བཅས་པ།
ལ་མ་འགག་པར་འདུག་པ་ལ། ཇི་སྙེད་འཆར་བ་འདི་ཉིད་རང་འབྱུང་གི་རྩལ་རང་
ལ་ཤར་བ་ལ། སྐུ་གསུམ་དུ་མིང་བཏགས་པར་འདུག དོན་ལ་སྐད་ཅིག་གི་ཤེས་པ་
སྟོ